Aragona

L' **Aragona** (in spagnoeù ed in aragones; *Aragón*, in catalan; *Aragó*) l'è on paes situaa in del nord de la Penìsola Ibèrica e che la comprend el tocch central de la vall de l'Ebro. El so territori l'è el del antigh Regn d'Aragona, che l'è staa abolii in 1707 cont i Decrett de Noeuva Pianta. Attualment l'è part del Stat Spagnoeù come comunità autònoma, second el so Statutt d'Autonomia (Leg Orgànica del Stat Spagnoeù), che ghe conferiss el caràtter de “nazionalità”.

Culturalment la Conca de l'Ebro, anca prima d'esist Aragona, l'è ona zona d'incónter e crosvii d'òmen ed element culturài de la Meseta, el Levant ed el Sud de Francia. Officialment, la limita cont i comunità autònomm de Castiglia-La Mancha, Castiglia e León, Catalogna, La Rioja, Navarra, Comunità Valenziana ed anca cont el Stat Frances.

El Regn d'Aragona cont el Contad de Barcelona (Catalogna) lor gh'hann formaa la Corona d'Aragona in del sècol XII, anca ben ancamò l'è staa indipendent col conservà tutt i so istituzion, privileg e diritti fin la Guerra de Succession Spagnoeula in del sècol XVIII. Da 1978 l'è ona comunità autònoma spagnoeula, composta dai provinci d'Huesca, Teruel e Saragoza (in spagnoeù; *Huesca, Teruel* e *Zaragoza*, in aragones; *Uesca, Tergüel* e *Zaragoza* ed in catalan; *Osca, Terol* e Saragossa*, rispettivament, e che la s'articola in 33 [[comarca|comarch]] (in spagnoeù e catalan; *comarcas*, in aragones ; *redoladas*). La so capital l'è la città de [[Saragoza]] (in spagnoeù ed aragones; *Zaragoza*, in catalan; *Saragossa*).

Dal [[02 08|second d'agost]] de [[1999]] [[Marcelino Iglesias Ricou]] l'è el president d'Aragona.

In Aragona lor se párlen trè lengu, dai quài domà ona l'è official:

* L'[[aragunes|aragones]] o léngua aragonesa. El se parla in Huesca ed in on quaj loeugh del nord de Saragoza. In el passaa el se parlava anca in del cénter e sud d'Aragona.
* El [[spagnö|spagnoeù]] l'è la léngua official, ed el se parla in tutt el territtori aragones mes'ciaa con lineament di quài la maggior part lor hinn rest de l'aragones, che ghe s'è staa perdend progressivament dal [[sècol XV]] per la espansion del spagnoeù.
* El [[catalan]] se parla in de la [[Franza de Levant|franza oriental d'Aragona]]. 

== Geografia ==
I sistema montagnos a inn de grand semplicità: i [[Pirenèi]] ed el [[Sistema Ibèrich]] ségnen la depression de l'Ebro.

El fiumm [[Ebro]] incanala i acqui di fiumm ed lagh d'Aragona, che, com el [[Mijares]] ed el [[Turia]], sbócchen in del [[Mar Mediterràneo]].

El [[clima]] de questa comunità l'è mediterràneo-continental. L'è on clima succ, con pioeuv irregular, fort cambi tèrmich ed vent.

La vegetazion la ghe và adree i oscillazion de l’orografia e del clima. Bosch boreài e domini floreal mediterràneo.

Aragona gh'ha ona [[superficie]] de 47.645 .

Second el censiment de [[1991]], gh'éren ona popolazion de 1.178.000 abitant, cioè on 2,95% de la popolazion del [[Spagna|Stat Spagnoeù]] ed ona [[densitaa da abitant|densità]] de 25,2 abitant/km². In [[2003]] la cifra gh'ha aumentaa fin 1.217.514 abitant.

El gentilizzi l'è *'aragones*'.

== Economia ==

El [[Prodott Interno Lord]] d'Aragona l'è el 3 o el 4 de tutt el Prodott Interno Lord de Spagna. La impresa [[Opel]] gh'ha ona fabbrica vesin la città de [[Saragoza]].

== Politica ==
El parlament d'Aragona se ciama i [[Cort d'Aragona]] (in [[spagnö|spagnoeù]]; *Cortes de Aragón*, in [[aragunes|aragones]]; *Cortes d'Aragón* ed in [[catalan]]; *Corts d'Aragó*).

== Cultura ==
D'accord con Caro Baroja gh'hinn dò zonn culturài principài: L'Alta Aragona con cultura pirenaica ed i riv de l'Ebro e di fiumm grand cont ona cultura mediterrànea associaa a ona [[agricoltura]] d'irrigazion. In questa última gh'è ona ciara influenza [[mudéjar]], in quaj paesin, el vestii tìpich se componn da on foulard cont el gropp fatt a la testa, calzoni avert, ona coverta a moeud de fassa in de la vita ed espadrillas per i òmen. I donn pórten sottovest largh, on corpett, bragh, calzett, scialle, scossaa ed espadrillas. 

In del nord d'Aragona se parla la léngua aragonesa o [[aragunes|aragones]] ed in de la part pussee oriental, col limità con Catalogna, el [[catalan]].

El ball e cant popolar l'è la [[jota aragonesa]], che l'è tant enèrgica ed allegra. Se balla con tant moviment e grand salt. El cant de spess gh'ha on ritmo malincòlich cont ona nota de spess sorniona. Prima generalizzass la jota el pussee caratterìstich l'era el [[ball aragones]] (in [[spagnö|spagnoeù]]; *dance aragonés*, in [[aragunes|aragones]]; *danze aragonés*). In del quaj paesin gh'hinn rappresentazion de ball con pal e spad, cont allusion a lott tra mori e cristian. Anca la resta mùsica tìpica aragonesa, che impiega strument come el *chicotén* (ona sorta de salteri) e la fisarmònica. Dai strument de vent el pussee impiegaa in de la maggior part del territori l'è la dulciana, ma in di Pirenèi centrài gh'è ona àrea dove l'è caratterìstich el *chiflo* (ona sorta de flauto con trii buus) ed del [[Sobrarbe]] e [[Monegros]] la [[piva aragonesa]] o *gaita de botio*.

=== Aragones distaccaa ===
* [[Cìnema]]: [[Luis Buñuel]], [[Carlos Saura]], [[Segundo de Chomón]]. [[Santiago Aguilar Oliver]], [[Paco Martínez Soria]]
* [[Pitura]]: [[Francisco de Goya]], [[Antonio Saura]], [[Francisco Bayeu y Subías]].
* [[Scultura]]: [[Pablo Gargallo]], [[Pablo Serrano]].
* [[Mùsica]]: [[Miguel Fleta]], [[José Antonio Labordeta]], [[Héroes del silencio]], [[Enrique Bunbury]], [[Amaral]], [[Gabriel Sopeña]], [[Violadores del Verso]]. 
* [[leteradüra|Letteratura]]: [[Marco Balero Marzal]], [[Baltasar Gracián]], [[Joaquín Costa]], [[Javier Tomeo]], [[Ramón Sender]], [[Soledad Puértolas]], [[Fernando Lázaro Carreter]], [[José Antonio Labordeta]], [[Miguel Labordeta]]. 
* [[Scienza]]: [[Santiago Ramón y Cajal]] (prèmi Nobel), [[Miguel Catalán]], [[Michel Servet]].

== Gastronomia ==
D'Aragona hinn famos i moll a la pastora, l'[[agnell de latt]] rost, i [[giambon]] da [[Teruel]], la [[borràgin]], el [[cardon]], i [[vin]] di sò distint Denominazion d'Orìgin (Somontano, Campo de Borja, Cariñena, Calatayud), la carna a la pastora, el pollàster *al chilindrón'', i armándol, l'agnell de latt d'Aragona, òli de la Bassa Aragona, la mel, i pèrsegh da Calanda, i sanguanon da Sobrarbe, la lugànega de Graus, eccétera.

## Riferiment
*Treccani

## Alter progett